**Eesti mäesuusatamise alakomitee juhatuse koosolek, 05.03.2018 kell 16.00**

Osalevad:

Tõnis Luik

Nils Kroon

Jaanus Mikk

Kaarel Grünberg

Koosolekut juhatab: Reet Hääl

Protokollis: Margot Paali

Päevakord:

* EOK tippspordi toetuse jaotus
* Eesti MV toetuste määramine Pyhale sõiduks sportlastele
* Eesti meistritiitlite kätte andmine olukorras, kus konkurentsis on alla medalikomplekti sportlaseid
* FIS Childrenile välja viimine Taernabysse.
* Inventari soetus.
* Alexela Alpisarja kokkuvõte.
* Muudatused juhatuses ja alakomitee töös

Päevakorra väliselt: Reet palub Suusaliidu kodulehel teha värskenduse. Galeriid uuendada, uudiste voog on veider jne.

1. EOK jaotus 10 000.- EUR ulatuses (viitega 26.02.2018 otsusele jaotada 6000.- EUR A-koondise ja Tormis Laine vahel). Põhimõtteline seisukoht on teada. Juhan Luik osaleb MK´l Kvitfjellis. Juhan Luigele on makstud 1800.- EUR EC ja WC (Kvitfjellis) majutuse katteks.

Ettepanek määrata jaotus vastavalt:

6000.- EOK vahenditest jaotuvad 3 sportlase vahel võrdselt: Tormis Laine, Juhan Luik, Tõnis Luik a 2000.- EUR.

1000.- EUR eraldada Deyvid Oprjale toetust olümpiameeskonna treeneri teenuste eest PyeongChang olümpial ajavahemikul 8.-22.02.2018.

Jaanus Mikk teeb ettepaneku Narva Gate toetuse 1000.- EUR kanda Juhan Luige arvele kiirusalade toetuseks.

Suusaliidu mäesuusatamise reservi jätta 3000.- EUR.

Otsus vastu võetud ühehäälselt.

Palume maksed teha vastavalt:

Tormis Laine 2000.- EUR sportlase eraisiku arvele

Tõnis Luik 2000.- EUR sportlase eraisiku arvele

Juhan Luik 1200.- EUR sportlase eraisiku arvele (1800.- on eraldatud sportlasele 5.03.2018)

Deyvid Oprja 1000.- EUR treeneri eraisiku arvele.

1. Eesti MV Pyhal. Toetuste maksmine klubidele. Oma minekust on teatanud 20 sportlast.

Eesti meistrivõistlustele maksta toetust 100.- EUR per sportlane vastavalt klubide poolt esitatud sportlaste nimekirjale. Teadaolevalt on praegu registreerinud 20+ sportlast.

Otsus toetada sportlaste osalemist Eesti MV Pyhal, Soomes 100.- klubide poolt esitatud nimekirjade alusel. Otsus vastu võetud ühehäälselt.

1. Eesti meistritiitlite kätte andmine olukorras, kus konkurentsis on alla medalikomplekti sportlaseid.

Vaadati läbi EOK heatava soovitus. Ettepanek võistluste peakohtunikult Jan Erik Luigelt, et konkurentsis võiks olla vähemalt 2 sportlast. Teine võimalus individuaalse stardi puhul, et medal antakse välja ka 1 sportlase osalemise puhul aga ainult juhul kui sportlane läbib raja ehk võistluse lõpetamise puhul. Paralleelslaalomi puhul on nõutud 2 sportlast.

Otsustati, et Eesti meistritiitel antakse välja ka ühe sportlase osalemise puhul juhul kui sportlane läbib võistlussõidu(d). Paralleelslaalomi puhul võib klassi avada juhul kui stardis on kaks sportlast. Otsus võeti vastu ühehäälselt.

1. Eesti noorte väljaviimine FIS Childrenile Taernabysse kevadel 2018.

Eesti Suusaliidu mäesuusatamise alakomitee võtab endale kohustuse toetada FIS CHI väljaviimist koondiseüleselt 2017. aastal väljatöötatud statuudi alusel. Selleks kasutatakse vahendeid alljärgnevalt:

Alexela noorte alpisarja jääk 1800.- EUR

Kultuurkapitali toetus

Eesti Suusaliidu noortespordi raha 600.- EUR.

Eesti võistkonna Taernabys osalemise eelarve koostab Nils Kroon.

Otsus võeti vastu ühehäälselt.

1. Inventari soetus ettevalmistuseks.

Suusaliit soetab sisehalli treeningute läbiviimiseks raja-tokid. Treeningrühmadega klubid jagavad vastutust sisehallis kinnise ruumi rendi ja tokkide hoolduse eest. Klubidele laieneb kohustus võtta rendile sisehalli treeningute hooajal Leedus, Snow Arenal lukustatud valvega ruum, kus Eesti Suusaliidule kuuluv inventar hoiustatakse.

Otsus vastu võetud ühehäälselt.

1. Alexela noorte alpisarja kokkuvõte.

Jan-Erik Luik ja Tõnis Luik klubist Nordiko tegid ettekande sarja läbiviimisest. SLAID Lisas.

Kaarel Grünberg ilmutas rahulolematust sarja üldise korralduse osas. Autasustamis tseremoonia oli liialt venitatud, ajakavades oli nihkeid. Informatsioon ei olnud piisav.

Vastu argumendina palusid korraldajad võtta arvesse korraldajate piiratud inimressurssi, mille üheks oluliseks põhjuseks on olnud korraldava klubi tahe luua noortele treeningvahendite ja väljasõitude tarbeks rahaliste vahendite säilitamine. Seetõttu on ka võistluskorralduse meeskond suhteliselt napp, tasustatavat tööd on minimaalselt ja vabatahtliku töö osas on hõivatud lapsevanemaid, kes võistlustesse panustamise kõrval peavad ja soovivad hoolitseda ka oma laste eest.

Samas tunnistati, et alati saab paremini ja õppida on kõigest. Eelkõige tuleb mõelda, kuidas paremini ja kiiremini organiseerida auhinna tseremooniaid. Lisaks arutati, et kui on klubisid, kes soovivad ise mõnda etappi korraldada või kogu korraldust enda peale võtta, siis see on igati tervitatav kui võistluste korralduse kvaliteet selle all ei kannata vaid pigem muutub paremaks. Otsus kuidas ja kellega Alexela sarjas jätkata peab tegema hiljemalt 2018 sügisel.

1. Muudatused mäesuusatamise alakomitee juhatuses ja alakomitee töös.

Reet Hääl teavitas juhatust, et kandideerimisel antud lubadus olla alakomitee juht kuni 2018 ehk olümpia hooaja lõpuni on jõus ja uue hooaja alguses annab Reet oma positsiooni üle järgmisele valitud kandidaadile.

Margot Paali lepinguline suhe Eesti Suusaliiduga lõpeb 30.aprill 2018 ning pikaajalist lepingulist suhet Eesti Suusaliiduga ei ole plaanis uuendada.

Reet Hääl märkis, et kuna ESL eelarve aasta lõpeb 30.aprill, siis majandusaasta valmimine ja audit on korrektne ära oodata ning kinnitada ja siis tagasi astuda. Seega on võimalus, et Margot Paali jätkab sama kaua ajutise lepinguga, kui oleme selle koosseisu „otsad kokku sõlminud“ . Loodetavasti saab alakomitee valida uue koosseisu juunis-juulis.

Koosolek lõppes 18.15.